CELEX: C2005/330/04
Language: lv
Date: 2005-12-24 00:00:00
Title: Tiesas Spriedums (pirmā palāta)  2005. gada 27. oktobrī  lietā C-329/03 (l'Areios Pagos lūgums sniegt prejudiciālu nolēmumu) Trapeza tis Ellados AE pret Banque Artesia (Kapitāla brīva aprite — Padomes  1960. gada 11. maija  Pirmā direktīva — Biržā tirgojamu vērtspapīru iegāde — To likvidācijas ieņēmumu repatriācija)

24.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 330/2
            
         
      TIESAS SPRIEDUMS
   
   (pirmā palāta)
   2005. gada 27. oktobrī
   lietā C-329/03 (l'Areios Pagos lūgums sniegt prejudiciālu nolēmumu) Trapeza tis Ellados AE pret Banque Artesia (1)
   
   (Kapitāla brīva aprite - Padomes 1960. gada 11. maija Pirmā direktīva - Biržā tirgojamu vērtspapīru iegāde - To likvidācijas ieņēmumu repatriācija)
   (2005/C 330/04)
   tiesvedības valoda — grieķu
   Lietā C-329/03 par lūgumu sniegt prejudiciālu nolēmumu atbilstoši EKL 234. pantam, ko l'Areios Pagos (Grieķija) iesniedza ar lēmumu, kas pieņemts 2003. gada 31. martā un kas Tiesā reģistrēts 2003. gada 28. jūlijā, tiesvedībā Trapeza tis Ellados AE pret Banque Artesia, Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši N. Kolnerika [N. Colneric], K. Šīmans [K. Schiemann], E. Juhāss [E. Juhász] un M. Ilešičs [M. Ilešič] (referents), ģenerāladvokāts F. Dž. Džeikobss [F. G. Jacobs], sekretāre L. Hjūleta [L. Hewlett], galvenā administratore, 2005. gada 27. oktobrī ir pasludinājusi spriedumu, kura rezolutīvā daļa ir šāda:
   
               1.
            
            
               Uz biržā tirgotām un kotētām, valsts valūtā denominētām obligācijām ar viena gada termiņu pēc emisijas, ko ir emitējusi kādā dalībvalstī nodibināta un šai dalībvalstij piederoša banka, attiecas I pielikuma B saraksta IV.A pozīcija Padomes 1960. gada 11. maija Pirmajā direktīvā par Līguma 67. panta īstenošanu. To iegādi, tāpat kā to likvidācijas ieņēmumus, regulē šīs direktīvas 2. pants, kas atsaucas uz šīs pašas direktīvas I pielikuma B sarakstu, kurš paredz minēto ieņēmumu repatriāciju.
            
         
               2.
            
            
               Tas, ka Pirmās direktīvas I pielikuma B saraksta IV.A pozīcijā minēto vērtspapīru iegāde tika apmaksāta ar naudas līdzekļiem no norēķinu vai noguldījuma konta kredītiestādē, pat neietilpstot tā paša pielikuma D saraksta IX pozīcijā, neietekmē attiecīgā kapitāla aprites veida klasifikāciju kā piederīgu minētā pielikuma B saraksta IV.A pozīcijai.
            
         
      (1)  OV C 239, 04.10.2003.